"תיקונים" 30: החישובים של רון קופמן, הגרסאות של האתר ONE, הבהלה הגרעינית של "הארץ", הפסקת הפרסומות הארוכה של "מעריב", ועוד מידות רעות בתקשורת העברית
  מתימטיקה יצירתית כך פעל הבנק של מוני פנאן – רון קופמן חושף את השיטה ב"ישראל היום" (21.10.09): 1. השחקן מבצע שתי הפקדות של 200 אלף דולר והפקדה אחת של 150 אלף דולר, ובסך הכל 550 אלף דולר. 2. נרשמת הפקדה על סך 350 אלף דולר. 3. רווח של 200 אלף דולר!  וב"כלכליסט" (15.10.09), העמודות בגרף מסמנות ש-68 הם פחות מחמישית מ-134.  בלעדי: כל הגרסאות ב-ONE דיווחו (19.10.09) על מותו של מוני פנאן, שלפי הכותרת התאבד, ולפי כותרת המשנה הספיק אחר-כך גם להתמוטט סמוך לביתו.  בלוג מורטם בהגדרה פשטנית, בלוג הוא אתר שבו אדם או קבוצת אנשים מפרסמים פוסטים (רשומות) בנושא מסוים. אלא שיש בתקשורת עיתונאים המסרבים להבין זאת. למשל נחום ברנע, שכתב ("ידיעות אחרונות", 9.10.09): "כאשר פתחתי את האתר [הפינגטון פוסט] של [אריאנה] הפינגטון, מצאתי בקלות את הבלוג המקורי, זה עם האמירה הקשה על בוש. תיקון לא מצאתי, גם לא הכחשה. לא צריך: הבלוגים הבאים לימדו אותי שהפינגטון הפליגה הלאה". ב"מעריב" (14.10.09) מדווחים על הפוסט הראשון שגליה מאור פירסמה בבלוג החדש של בנק לאומי במלים "גליה מאור פירסמה השבוע את הבלוג הראשון שלה באתר לאומי". אסביר זאת כך שגם עיתונאים ותיקים יבינו: הדבר דומה לכתיבת המשפט "במעריב פורסם עיתון על הבלוג החדש של בנק לאומי", או "נחום ברנע עקץ את אריאנה הפינגטון בעיתונו השבועי".  ואשר למתחרים מבנק דיסקונט – אם כבר נכנסתם לעולם הווב 2.0, למדו את ההבדל בין פייסבוק לטוויטר.  עריכה/הגהה/האחדה: כותרות חוק "התיקונים": שגיאת כתיב/הקלדה מביכה יותר כשהיא מתרחשת בכותרת, כמו ב: ynet (ו18.10)  אתר "גלובס" (20.10.09)  מקו (16.10.09)  nrg מעריב (16.10.09)  אתר גלי-צה"ל (11.10.09)  וערוץ 7 (16.10.09)  מחלקת החיפזון מהשטן זה מה שקורה כשממהרים להעלות ידיעה (אתר "גלובס", 15.10.09):  פרס ע"ש יצחק הסוף ח"כ דניאל בן סימון פורש מתפקידו בסיעת מפלגת העבודה אבל נאחז בחיים, לפי חותך הכותרות האוטומטי של אתר "הארץ" (19.10.09):  עירוב שימושים הידעת? לפי "כלכליסט" (20.10.09), גובה של מגדלים נמדד במידות שטח.  שלא יהיה מקום לספק למקרה שלא קראתם את הטקסט בסוף הכתבה, הנה הוא שוב, במסגרת ("הארץ", 9.10.09).  למקרה שלא הבנתם שאיראן תפציץ את מתקני הגרעין של ישראל אם תותקף, אתר "הארץ" (18.10.09) חוזר על כך ארבע פעמים ברציפות.  עוד ארבע שעות ועשרים דקות נשוב. אל תזפזפו! ב"מעריב" (21.10.09) מדווחים על יוזמת חקיקה שתחייב להציג מונה שמראה כמה זמן נותר עד תום הפסקת הפרסומות בטלוויזיה המסחרית. את הידיעה מלווה תצלום של מסך טלוויזיה שעליו משודרת פרסומת, ובצד שמאל למעלה מונה שמראה על 4:20:32. אחת מהשתיים: או שהצופים רוצים לדעת מתי לחזור בדיוק של מאיות השנייה, או שמישהו ב"מעריב" סבור שהפסקות פרסומת נמשכות למעלה מארבע שעות.  ישספור כמה זה "אינספור"? לפי חדשות "מחלקה ראשונה" (19.10.09), אינספור זה בדיוק 517.  גבר מי שמתעבר רשת שילב עורכת תחרות הרשמה למועדון הלקוחות האינטרנטי "שילב מהבטן – מועדון עבור האישה ההרה". "כל ההתייחסויות בתקנון זה הכתובות בלשון זכר הנן לנוחיות בלבד ומתייחסות לזכר ולנקבה כאחד", נכתב בסעיף 1.4 של התקנון, ובסעיף 4.1: "כל לקוח אשר נרשם למועדון [...] יהיה זכאי להשתתף בתחרות, ובתנאי שהוא המציא אישור מרופא מוסמך המראה כי הוא בהריון".  אל תסתכלו על התקנון הזה בזלזול: לפי ערוץ 10, איש הטלוויזיה ארז טל הצליח להיכנס להריון.  עם ישראל ביתנו רוחו של השר אביגדור ליברמן מרחפת מעל המבזקים באתר "הארץ" (19.10.09).  בפוקס הידיעה של רויטרס (14.10.09) על סגירת ערוץ הריאליטי של פוקס (הרשת) לוותה בתמונה של פוקס (מייגן).  וכעת, לתחזית ב-ynet מדווחים (20.10.09) כי למרות הירידה בטמפרטורות, מזג האוויר יהיה חם מהרגיל וקצרין תושמד בגל חום מטורף.  תודה לסייענים אבי לבקוביץ’, אהוד קינן, אילת, איתי הרשנהורן, איתמר ב”ז, אלכס פולונסקי, אלעד אבן, יאיר בראף, יאיר דקל, ניר ש, ספי הרשנהורן, עידן ברודצקי, ערן כ”ץ, שחף, שי ברש, תומר כהן ותומר סויקר. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.